CELEX: 22004D0115
Language: hu
Date: 2004-08-06 00:00:00
Title: Az EGT-Vegyesbizottság 115/2004 határozata (2004. augusztus 6.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 64/1
            
         
      AZ EGT-VEGYESBIZOTTSÁG 115/2004 HATÁROZATA
   
   (2004. augusztus 6.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra (a továbbiakban: a „Megállapodás”), amelyet az Európai Gazdasági Térségről szóló megállapodás kiigazításáról szóló jegyzőkönyv módosított és különösen annak 86. és 98. cikkére,
   mivel:
   
               (1)
            
            
               A Megállapodás 31. jegyzőkönyvét a 2004. június 8-i 90/2004 EGT-vegyesbizottsági határozat (1) módosította.
            
         
               (2)
            
            
               Helyénvaló a Megállapodásban részes Szerződő Felek együttműködésének kiterjesztése a fiatalok részvételét célzó kísérleti projektekre.
            
         
               (3)
            
            
               Ezért a Megállapodás 31. jegyzőkönyvét módosítani kell annak érdekében, hogy e kibővített együttműködésre 2004. január 1-jétől kezdődően sor kerülhessen,
            
         A KÖVETKEZŐKÉPPEN HATÁROZOTT:
   1. cikk
   A Megállapodás 31. jegyzőkönyvének 4. cikke a következőképpen módosul:
   
               1.
            
            
               A (2i) bekezdés után a következő bekezdést kell beilleszteni:
               
                           „2j.
                        
                        
                           2004. január 1-jétől az EFTA-államok részt vesznek a 2004-es költségvetési évre az Európai Unió számára előirányzott általános költségvetésben szereplő költségvetési tételhez kapcsolódó közösségi fellépésben:
                           
                                       —
                                    
                                    
                                       
                                          15.07.03 költségvetési tétel:»Fiatalok részvételét célzó kísérleti projektek«”
                                    
                                 
                     
         
               2.
            
            
               A (3) bekezdés szövege helyébe a következő lép:
               
                           „3.
                        
                        
                           Az EFTA-államoknak a Megállapodás 82. cikke (1) bekezdésének a) pontjával összhangban hozzá kell járulniuk az (1), (2) (2a), (2b), (2c), (2d), (2e), (2f), (2g), (2h), (2i) és (2j) bekezdésben említett programok és fellépések költségeihez.”
                        
                     
         2. cikk
   Ez a határozat a megállapodás 103. cikke (1) bekezdése szerint előírt (2) utolsó értesítésnek az EGT-Vegyesbizottsághoz történő beérkezését követő napon lép hatályba.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. augusztus 6-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 349., 2004.11.25., 52. o.
   
   
      (2)  Alkotmányos követelmények felmerülését nem jelezték.